**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ՈՒ ԼՐԱՑՈՒՄ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ**

**Ծրագրի իրականացման անհրաժեշտությունը և համառոտ նկարագիրը**

2020թ. նոր տիպի կորոնավիրուսի տարածման և դրա կանխարգելմանն ուղղված իշխանությունների իրականցրած քայլերի, ինչպես նաև 44-օրյա պատերազմի ընթացքում և հետպատերազմյան շրջանում հայաստանյան մեդիատիրույթում տարածվող ապատեղեկատվությունը մեծ վնաս էր հասցնում ոչ միայն բնակչության բարոյահոգեբանական վիճակին, այլ նաև ուղիղ սպառնալիք էր ՀՀ ազգային անվտանգությանը։

«Տեղեկատվական և մեդիագրագիտության քաղաքականության և ռազմավարության վերաբերյալ ազգային խորհրդատվություն» ծրագրի իրականացումը միտված է հանրության շրջանում մեդիագրագիտության վերաբերյալ գիտելիքների բարձրացմանը, ծրագրի շրջանակներում քննարկումների արդյունքներով համապատասխան տեղեկատվական նյութերի և տեսահոլովակների պատրաստմանը։

Ծրագրի առաջին մասը համաժողովն է, որի անցկացումը նախատեսվում է իրականացնել նոյեմբերի երկրորդ տասնօրյակի ընթացքում, իսկ երկրորդ մասը՝ տեղեկատվական արշավն է, որը պետք է անցկացվի մինչև դեկտեմբերի 1-ը (ծրագրի վերջնաժամկետի ավարտը): Արշավի շրջանակներում նախատեսվում է սոցիալական հոլովակների պատրաստում և տարածում, պաստառների և ուղեցույցների կազմում և հրապարակում:

**Նախագծի մշակման գործընթացում ներգրավված ինստիտուտները և ֆինանսավորումը**

Նախագիծը մշակվել է ՅՈՒՆԵՍԿՕ-ի Հայաստանի ազգային հանձնաժողովի և ՀՀ ԱԳՆ լրատվության և հանրային դիվանագիտության վարչության կողմից։ Նախագծի իրականացման համար դրամաշնորհը ստացվել է ՅՈՒՆԵՍԿՕ-ի ֆինանսավորմամբ 2021-2022թթ. մասնակցության ծրագրի շրջանակներում:

Այն փոխանցել է ՀՀ կառավարության գանձապետական հաշվին, որտեղից 2021թ. սեպտեմբերի 30-ի N1597-Ն որոշումով հատկացվել է արտաքին գործերի նախարարությանը։

**Գնման գործընթաց**

Հաշվի առնելով «Տեղեկատվական և մեդիագրագիտության քաղաքականության և ռազմավարության վերաբերյալ ազգային խորհրդատվություն» ծրագրի իրականացման նպատակով պահանջվող աշխատանքի ծավալը և ՅՈՒՆԵՍԿՕ-ի կողմից սահմանված վերջնաժամկետի սղությունը՝ հրատապ մեկ անձից գնման եղանակով գործընթացի իրականացման անհրաժեշտություն է առաջացել։ Գնման ընթացակարգը գնումների վերաբերյալ ՀՀ օրենսդրության պահանջների նկատմամբ բացառությամբ կազմակերպելու անհրաժեշտություն է առաջ եկել, քանի որ հարկավոր է եղել տեխնիկական բնութագիը հանգամանալից մշակելու և այն ՅՈՒՆԵՍԿՕ-ի հետ համաձայնեցնելու, ինչը ժամանակատար գործընթացը էր։

Ներկայացված ՀՀ կառավարչության որոշման նախագծում բացառություն է արվել Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի «դ» պարբերության, քանի որ մինչև ՀՀ կառավարության որոշման նախագծի շրջանառելը պատասխանատու ստորաբաժանման կողմից արդեն իսկ էլեկտրոնային փոստի միջոցով գնային հարցումներ է կատարվել հինգ կազմակերպություններց:

Ներկայացված ՀՀ կառավարչության որոշման նախագծում բացառություն է արվել նաև 71-րդ կետի 1-ին ենթակետի, բացառությամբ նույն ենթակետի «զ» պարբերության պահանջի, քանի որ գնման առարկայի նախահաշվային գինը 25.0 միլիոն դրամը չգերազանցելու դեպքում որակավորման և պայմանագրի ապահովման համար ներկայացվում է միակողմանի հաստատված հայտարարություն՝ տուժանքի ձևով: Այս դեպքում նման անհրաժեշտություն չկա:

 **Կապը ռազմավարական փաստաթղթերի հետ**

«Հայաստանի Հանրապետության կառավարության 2020 թվականի դեկտեմբերի 30-ի N2215-ն որոշման մեջ փոփոխություն ու լրացում կատարելու և գնման գործընթացը կազմակերպելու մասին» Կառավարության որոշման նախագիծը չի բխում համապատասխան ռազմավարական փաստաթղթերից։